อดใจรอ! PTT-BCP ปรับลดราคาน้ำมันทุกชนิด มีผลพรุ่งนี้
อดใจรอ! PTT-BCP ปรับลดราคาน้ำมันทุกชนิด มีผลพรุ่งนี้ (6 เม.ย.61)
5 เม.ย. 2561

ผู้สื่อข่าวรายงานว่า บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ 40 สตางค์/ลิตร ยกเว้น E85 ลดลง 20 สตางค์/ลิตร และกลุ่มดีเซล ลดลง 30 สตางค์/ลิตร มีผลตั้งแต่เวลา 05.00 น. วันพรุ่งนี้ (6 เม.ย.) เป็นต้นไป
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTT และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 35.06 บาท, แก๊สโซฮอล์ 95 ลิตรละ 27.95 บาท, แก๊สโซฮอล์ 91 ลิตรละ 27.68 บาท, E20 ลิตรละ 25.44 บาท, ดีเซล ลิตรละ 27.29 บาท ส่วน E85 อยู่ที่ลิตรละ 20.14 บาท (ราคานี้ยังไม่รวมภาษีท้องที่ของแต่ละจังหวัด)
 